Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: az 52/2005. (XII. 28.) PM rendelethez
Paragraph Index: 1551

4. Az adatszolgáltatás határideje Nem auditált jelentések: A harmadik országbeli (Európai Unión kívüli) székhellyel rendelkezõ hitelintézet és pénzügyi vállalkozás magyarországi fióktelepe adatszolgáltatását a pénzügyi intézményre meghatározottak szerint köteles teljesíteni. A pénzügyi vállalkozások – a 21–27. táblákon szereplõ, valamint a szöveges értékelést tartalmazó (20.B) – jelentéseiket negyedévente kötelesek a Felügyelet részére elektronikus úton a beszámolás napját követõ hónap 20. munkanapjáig megküldeni. A pénzügyi vállalkozás Törzsadatait: alapadatokat, a vezetõ állású személyek (igazgatóság elnöke, felügyelõ bizottság elnöke, ügyvezetõ) könyvvizsgáló, tulajdonosok stb. adatait a törzsadatban történt változást követõ 30 napon belül köteles a Felügyelet részére megküldeni. Auditált jelentés: Auditált adatokkal kell megküldenie a Negyedéves és Éves jelentéseket (1–27. táblák). A harmadik országbeli (Európai Unión kívüli) székhellyel rendelkezõ hitelintézet és pénzügyi vállalkozás magyarországi fióktelepe az adatszolgáltatását a pénzügyi intézményre meghatározottak szerint köteles teljesíteni. Az „Auditált – Észrevétel nélkül” rovatot kell „x”-szel jelölni, ha a könyvvizsgáló elfogadja az éves beszámolót. Az „Auditált – Észrevétellel” rovatba akkor kell az „x” jelet tenni, ha a könyvvizsgáló az éves mérlegbeszámolót korlátozó záradékkal látja el, vagy csak megjegyzéssel, észrevétellel fogadja el. A fióktelepre vonatkozó jelentésszolgálat teljesítésének kezdõ és záró idõpontját a Felügyelet határozza meg a fióktelep nyilvántartásba-vételi eljárása során.

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes